পাহাড়ে শোভন, মমতার সঙ্গে বৈঠক, বাড়ছে ঘর ওয়াপসির জল্পনা

ওয়েব ডেস্ক: বান্ধবী বৈশাখীকে নিয়ে দার্জিলিংয়ে শোভন চট্টোপাধ্যায় (Sovan Chatterjee )। উত্তরবঙ্গে ভয়াবহ পরিস্থিতির পর দ্বিতীয়বারের জন্য সেখানে গিয়েছেন মুখ্য়মন্ত্রী মমতা বন্দ্যোপাধ্যায় (Mamata banerjee)। বর্তমানে দার্জিলিংয়ে রয়েছেন তিনি। এবার সেখানেই পৌঁছে গেলেন রাজ্যের প্রাক্তন মেয়র শোভন চট্টোপাধ্যায়। অভিষেক বন্দ্যোপাধ্যায়ের পর পাহাড়ে মমতা বন্দ্যোপাধ্যায় (Mamata banerjee) বৈঠক করলেন শোভন। মমতার সঙ্গে প্রায় ২ ঘণ্টা বৈঠক করেছেন তিনি। এই বৈঠক নির্বাচনের আগেই রাজনৈতিক পারদ কয়েকগুন বাড়াল। রাজনৈতিক মহলের কালীপুজোর আগেই ঘর ওয়াপসি হতে পারে ‘দিদির প্রিয় কাননে’র।

বুধবার দার্জিলিংয়ে দলনেত্রীর মমতা বন্দ্যোপাধ্যায়ের সঙ্গে বৈঠক করলেন কলকাতার প্রাক্তন মেয়র শোভন চট্টোপাধ্যায়। সঙ্গে ছিলেন বান্ধবী বৈশাখী বন্দ্যোপাধ্যায়ও। জানা গিয়েছে, বুধবার সকালের বিমানে উত্তরবঙ্গ যান শোভন-বৈশাখী। বিকেলে রিচমন্ড হিলে মমতা বন্দ্যোপাধ্যায়ের সঙ্গে বৈঠক করেন তাঁরা। সূত্রের খবর,আড্ডার পাশাপাশি কথা হয় রাজনীতি নিয়েও। নির্বাচনে তৃণমূলের হয়ে কাজ করতে চাইছেন শোভন। এই বৈঠকের পর শোভনের তৃণমূলে ঘর ওয়াপসি স্রেফ সময়ের অপেক্ষামাত্র, এমনটাই মনে করছে ওয়াকিবহল মহল। কিছুদিন আগে অভিষেক বন্দ্য়োপাধ্যায়ের সঙ্গে বৈঠক করেছিলেন শোভন। তারপর দলনেত্রীর সঙ্গে এই সাক্ষাৎ অত্যন্ত ইঙ্গিতপূর্ণ বলে মনে করছে ওয়াকিবহল মহল। রাজনৈতিক মহলের প্রশ্ন শোভন তৃণমূলে ফিরলে কি বিধানসভা নির্বাচনে টিকিট পাবেন। দলে কী পুরনো জায়গা ফিরে পাবেন?  তুঙ্গে জল্পনা।

আরও পড়ুন: আতশবাজি নিয়ে রাজ্যকে মাত্র ৩০ মিনিট সময় ডিভিশন বেঞ্চের, কেন?

অন্য খবর দেখুন